Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 229/06)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»RUCHÈ DI CASTAGNOLE MONFERRATO«

Referencenummer: PDO-IT-A1258-AM03

Meddelelsesdato: 4.5.2020

BESKRIVELSE AF OG BEGRUNDELSE FOR DEN GODKENDTE ÆNDRING

1. Tilføjelse af typen Riserva

Beskrivelse: Tilføjelse af typen »Ruchè di Castagnole Monferrato«Riserva

Begrundelse: Selv om den beskyttede oprindelsesbetegnelse i øjeblikket kun tillader produktion af standard »Ruchè di Castagnole Monferrato«-vine, har lokale producenter nu gennem nogen tid lagret vine både på flaske og i fade eller trætønder. På grundlag af de gennemførte forsøg ønskede vi at adskille de lagrede vine, som i henhold til loven skal lagres i mindst 24 måneder, heraf mindst 12 måneder i træfade, og derfor er typen Riserva tilføjet. Lagringsprocessen fremhæver de organoleptiske egenskaber ved disse meget eftertragtede vine og giver aromaen, elegancen og den perfekte balance en ekstra kompleksitet. Smagen udvikler en tannin note, der modnes i løbet af lagringsprocessen, og som giver volumen og længde til det afsluttende indtryk. Der er derfor en yderligere fordel for den beskyttede oprindelsesbetegnelse, at denne type mere strukturerede vine tilføjes, idet de foretrækkes af forbrugerne, især i lande uden for EU, herunder Japan og USA. Denne ændring vedrører produktspecifikationens artikel 1, 4, 5, 6 og 7 og punkt 4 i enhedsdokumentet.

2. Maksimale udbytter

Beskrivelse: Tilføjelse af udbyttet af vin pr. hektar for den nye Riserva-type

Begrundelse: Tilføjelsen af en ny type – »Ruchè di Castagnole Monferrato«Riserva — kræver, at de pågældende udbytter specificeres. De samme udbyttegrænser er benyttet for standardvinene: ni ton druer og 63 hektoliter vin pr. hektar. Da det i forvejen drejer sig om meget begrænsede udbytter, er de ligeledes velegnede for Riserva-vine. For at opnå en løbende forbedring af deres vines kvalitet ved hjælp af modning reducerer vinproducenter af vine med beskyttet oprindelsesbetegnelse faktisk ofte deres udbytte yderligere. Denne ændring vedrører punkt 5b i enhedsdokumentet (Maksimumudbytte) og produktspecifikationens artikel 4 og 5.

3. Vinfremstillingsmetoder

Beskrivelse: Specifikation af en minimumlagringsperiode for »Ruchè di Castagnole Monferrato«Riserva

Begrundelse: Det skal i produktspecifikationen angives, at rødvine i henhold til gældende lovgivning skal lagres i mindst to år, for at de må mærkes med betegnelsen Riserva.

Denne ændring vedrører produktspecifikationens artikel 5 og 7.

4. Beskrivelse af vinen/vinene

Beskrivelse: Tilføjelse af deskriptorer for den nye type »Ruchè di Castagnole Monferrato«Riserva

Begrundelse: Medtagelsen af de nye »Ruchè di Castagnole Monferrato«Riserva-vintyper bevirker, at de organoleptiske og kemiske/fysiske egenskaber, som vinene skal have, når de drikkes, skal være angivet.

Denne ændring vedrører produktspecifikationens artikel 6 (Egenskaber ved indtagelsen) og punkt 4 i enhedsdokumentet (Beskrivelse af vinen(e)).

5. Den traditionelle benævnelse Riserva

Beskrivelse: Anvendelsen af den traditionelle benævnelse Riserva

Begrundelse: Der står nu i produktspecifikationen, at betegnelsen Riserva kan benyttes til at benævne og betegne vine, der er lagret i mindst to år. Riserva-vine har indtaget en niche på markedet hos forbrugere, der foretrækker mere strukturerede vine, f.eks. de vine, der traditionelt fremstilles i produktionsområdet for »Ruchè di Castagnole Monferrato«, hvor vinene gennemgår en modningsproces, herunder lagring på træfade. Det betyder også, at der kan udbydes et bredere sortiment af vine på markedet.

Denne ændring vedrører punkt 1.3.2b i enhedsdokumentet (Andre oplysninger — traditionelle benævnelser).

6. Flaskelukninger

De flaskelukninger, der kan benyttes til standard »Ruchè di Castagnole Monferrato«-vine, er ikke længere begrænset til korkpropper. Det er nu muligt at benytte alle typer af flaskelukninger, der er tilladt i henhold til gældende lovgivning, med undtagelse af kapsler. Det giver større fleksibilitet, idet producenterne har mulighed for at eksperimentere med nye typer flaskelukninger, hvilket åbner op for adgang til forskellige markeder, både inden for og uden for EU.

Den eneste flaskelukning, der er tilladt for »Ruchè di Castagnole Monferrato«Riserva, er en prop skåret ud af et enkelt stykke naturkork, da dette anses for at være det bedste valg til formidling af dette nicheprodukts prestige og kvalitet.

Denne ændring vedrører produktspecifikationens artikel 8 og overskriften Supplerende bestemmelser vedrørende mærkningen i punkt 9 i enhedsdokumentet (Vigtige yderligere betingelser).

7. Korrektioner

— Produktspecifikationens artikel 6, stk. 2, udgår, idet den henviser til en bestemmelse, der ikke længere er gældende.

— Henvisningerne til lovgivning i produktspecifikationens artikel 10 (Kontrolorgan) er blevet ajourført.

— Beskyttelsesforeningens kontaktoplysninger i punkt 1.2.1 i enhedsdokumentet er blevet ajourført.

ENHEDSDOKUMENT

1. Produktets betegnelse

Ruchè di Castagnole Monferrato

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

»Ruchè di Castagnole Monferrato«, ligeledes med angivelse af sorter

Farve: rubinrød med et let violet skær, der nogle gange tenderer til orange.

Duft: intens, vedvarende, let aromatisk og frugtagtig — krydrede noter kan også træde frem efter tilstrækkelig lagring.

Smag: tør, rund, harmonisk og undertiden let tannisk og mediumfyldig med en lidt aromatisk finish, undertiden med træagtige noter.

Minimalt totalt alkoholindhold udtrykt i volumen: 12,5 % vol.

Minimumsindhold af sukkerfrit ekstrakt: 21 g/l.

Alle analytiske parametre, der ikke fremgår af tabellen nedenfor, er i overensstemmelse med de grænseværdier, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,0 gram pr. liter udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Ruchè di Castagnole Monferrato« Riserva

Farve: rubinrød tenderende til orange.

Duft: intens, vedvarende, let aromatisk og krydret.

Smag: tør, rund, harmonisk og undertiden let tannisk og mediumfyldig med en lidt aromatisk finish og træagtige noter.

Minimalt totalt alkoholindhold udtrykt i volumen: 12,5 % vol. (mindst 12,5 % vol. for sorter).

Minimalt totalt syreindhold 4,0 g/l.

Minimumsindhold af sukkerfrit ekstrakt: 21,0 g/l.

Alle analytiske parametre, der ikke fremgår af tabellen nedenfor, er i overensstemmelse med de grænseværdier, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,0 Maksimalt indhold af flygtig syre (i meq/l) Maksimalt totalt svovldioxidindhold (i mg/l)

5. Vinfremstillingsmetoder

a) Særlige ønologiske fremgangsmåder

INGEN

b) Maksimale udbytter

»Ruchè di Castagnole Monferrato«

63 hektoliter pr. hektar

»Ruchè di Castagnole Monferrato«Riserva

63 hektoliter pr. hektar

6. Afgrænset geografisk område

Produktionsområdet omfatter kommunerne Castagnole Monferrato, Grana, Montemagno, Portacomaro, Refrancore, Scurzolengo og Viarigi, der ligger i provinsen Asti i regionen Piemonte.

7. Primære druesorter

Barbera N.

Brachetto N.

Ruchè N.

8. Tilknytning til det geografiske område

»Ruchè di Castagnole Monferrato« DOCG

De syv kommuner i DOCG-området udgør et mindre vindyrkningsområde i den del af Monferrato-området, der er beliggende i provinsen Asti, på Tanaro-flodens venstre bred. Området er kendetegnet ved lave bakker med jordbundsforhold, der er en blanding af Monferratos mergeljord og Astis sandjord fra pliocæntiden, hvor der dyrkes en enestående lokal druesort, der ikke findes andre steder: Ruchè.

Luigi Cauda, der var sognepræst i Castagnole i 1960'erne, er den, der først og fremmest skal have æren for, at der fremstilles vin udelukkende af denne sort og for den lokale tradition for fremstilling af tørre vine af høj kvalitet.

9. Andre vigtige betingelser (emballering, mærkning, andre krav)

Flaskelukninger

Retlig ramme:

National lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen:

Alle former for flaskelukning er tilladt i henhold til gældende lovgivning (bortset fra kapsler) og kan benyttes til standard »Ruchè di Castagnole Monferrato«-vine.

Den eneste flaskelukning, der er tilladt for »Ruchè di Castagnole Monferrato«Riserva, er en prop skåret ud af et enkelt stykke naturkork.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/15369.

(1) EUT L 9, 11.1.2019, s. 2.